Lidoņu iela (Rīga)
Šis raksts ir par ielu Rīgā. Par citām jēdziena Lidoņu iela nozīmēm skatīt nozīmju atdalīšanas lapu. Lidoņu iela ir iela Rīgā, Kurzemes rajonā, Iļģuciemā. Tā sākas krustojumā ar Daugavgrīvas ielu un beidzas krustojumā ar Garo ielu, pēc kura tā pilsētas centra virzienā turpinās kā Dzirciema iela. Posmā no Daugavgrīvas ielas līdz Baltās un Spilves ielu krustojumam Lidoņu iela sastāv no divām braukšanas joslām, pārējā posmā — no četrām. Visā garumā iela klāta ar asfaltbetona segumu, tās kopējais garums ir 1300 metri.